Up-1446/06
Natisni
Opravilna št.:
Up-1446/06
Datum odločitve:
19. 10. 2006
ECLI:
ECLI:SI:USRS:2006:Up.1446.06
Akt:
Ustavna pritožba zoper sklep Višjega sodišča v Ljubljani št. III Cp 1539/2005 z dne 11. 5. 2005  
Ustavna pritožba zoper ravnanje Javnega stanovanjskega sklada Mestne občine Ljubljana
Izrek:
Ustavna pritožba zoper sklep Višjega sodišča v Ljubljani št. III Cp 1539/2005 z dne 11. 5. 2005  se zavrže. 
Ustavna pritožba zoper ravnanje Javnega stanovanjskega sklada Mestne občine Ljubljana se zavrže.
Evidenčni stavek:
Ustavno sodišče je kot prepozno zavrglo ustavno pritožbo, vloženo po izteku 60-dnevnega roka od vročitve posamičnega akta. Ustavno sodišče je kot nedopustno zavrglo ustavno pritožbo, vloženo zoper ravnanje Javnega stanovanjskega sklada Mestne občine Ljubljana, ker ne gre za posamičen akt po prvem odstavku 50. člena Zakona o Ustavnem sodišču, s katerim bi bilo odločeno o kakšni pritožnikovi pravici ali obveznosti.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
Pravna podlaga:
Člen 50.1, 55.1, 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
7. 8. 2006
Vrsta odločitve:
sklep
Vrsta rešitve:
zavrženje
Dokument:
US26580
Dokument v PDF obliki:
Up-1446-06.pdf
116 KB
Prenesite datoteko
Up-1446/06-12
19. 10. 2006
SKLEP
Ustavno sodišče je v postopku za preizkus ustavne pritožbe A. A. A. iz Ž. na seji senata dne 3. oktobra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba zoper sklep Višjega sodišča v Ljubljani št. III Cp 1539/2005 z dne 11. 5. 2005  se zavrže.
2. Ustavna pritožba zoper ravnanje Javnega stanovanjskega sklada Mestne občine Ljubljana se zavrže.
Obrazložitev
1. Pritožnica je dne 5. 8. 2006 vložila ustavno pritožbo zoper sodno odločbo, navedeno v izreku. Z vlogo z dne 24. 8. 2006 je ustavno pritožbo razširila še na ravnanje Javnega stanovanjskega sklada Mestne občine Ljubljana.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Iz podatkov, ki jih je Ustavnemu sodišču poslalo Okrajno sodišče v Ljubljani, izhaja, da je bila pritožnici izpodbijana sodna odločba vročena dne 16. 6. 2005. Dne 17. 6. 2005 je začel teči 60 dnevni rok, ki se je iztekel 16. 8. 2005. Ustavna pritožba zoper sklep pritožbenega sodišča, vložena dne 5. 8. 2006, je torej prepozna, zato jo je Ustavno sodišče zavrglo (1. točka izreka).
4. Ravnanje Javnega stanovanjskega sklada Mestne občine Ljubljana ni posamičen akt po prvem odstavku 50. člena ZUstS, s katerim bi bilo odločeno o kakšni pritožnikovi pravici ali obveznosti. Ker je ustavna pritožba zoper tak akt nedopustna, jo je Ustavno sodišče zavrglo (2. točke izreka).
5. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS, prvega odstavka 55. člena v zvezi s prvim odstavkom 50. člena ZUstS, ter prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić